கேள்வி: ஜெயா மேத்தா - வாழ்க்கை பற்றி தகவல் சொல்.
பதில்: ஜெய மேத்தா ஆகத்து 16, 1932 அன்று பவநகர் அருகிலுள்ள கோலியாக் கிராமத்தில் (தற்போது குசராத்தில் உள்ள பவநகர் மாவட்டம்) இலலிதாபென் மற்றும் வல்லபதாசு ஆகியோருக்கு மகளாகப் பிறந்தார். பி. டி. சி. முடித்து பள்ளி ஆசிரியையாகப் பணியாற்றத் தொடங்கினார். இவர் தனது படிப்பை பின்னர் தொடர்ந்து 1954-ல் இளங்கலை மற்றும் 1963-ல் முதுகலை படிப்புகளை மும்பை திருமதி நதிபாய் தாமோதர் தாக்கர்சே மகளிர் பல்கலைக்கழகம் முடித்தார். இதன் பின்னர் இவர் முனைவர் பட்ட ஆராய்ச்சியினை இதே பல்கலைக்கழகத்தில் முடித்தார். குசராத்தி மொழிப் பேராசிரியராகப் பணியாற்றி ஓய்வு பெற்றார். இவர் ''சுதா'' (சௌராட்டிரர் அறக்கட்டளையின் வார இதழ்) மற்றும் ''விவேகன்'' (குசராத்தி துறையின் மூன்று மாத இதழ், சி. ந. தா. தா. மகளிர் பல்கலைக்கழகம்) ஆகியவற்றின் இணை ஆசிரியராக இருந்தார். இவர் ''பிரவாசி'', ''பம்பாய் சமாச்சார்'' மற்றும் ''சம்கலின்'' நாளிதழ்களில் கட்டுரைகள் எழுதியுள்ளார்.